ด่วน! TFEX หยุดเทรด Brent Crude Oil Futures ชั่วคราวหลังราคาร่วง 10%
ตลาดสัญญาซื้อขายล่วงหน้า (TFEX) หยุดเทรด Brent Crude Oil Futures ชั่วคราวหลังราคาร่วง 10% เมื่อเวลา 14:38 น.และจะกลับมาเปิดซื้อขายอีกครั้งในเวลา 15.08 น.
7 ม.ค. 2559

ผู้สื่อข่าวรายงานว่า ตลาดสัญญาซื้อขายล่วงหน้า (TFEX) แจ้งว่าตามที่ราคาซื้อขายของสัญญาซื้อขายล่วงหน้าน้ำมันดิบ Brent (Brent Crude Oil Futures) ในวันที่ 7 มกราคม 2559 เวลา 14:38 น. เปลี่ยนแปลงลดลงจากราคาที่ใช้ชำระราคาและส่งมอบล่าสุด (Latest Settlement Price) คิดเป็น 10%
อาศัยอำนาจตามข้อบังคับ ตลาดสัญญาซื้อขายล่วงหน้า (TFEX) จึงหยุดทำการซื้อขายสัญญาซื้อขายล่วงหน้าน้ำมันดิบ Brent เป็นการชั่วคราว ตั้งแต่เวลา 14:38 น.และจะเปิดทำการซื้อขายอีกครั้ง ในเวลา 15:08 น. โดยกำหนดช่วง Pre-open ตั้งแต่เวลา 14:58 น.ถึง 15:08 น. (10 นาทีก่อนเปิดการซื้อขาย)
ทั้งนี้ ตลาดสัญญาซื้อขายล่วงหน้าจะขยาย Daily Price Limit เป็นไม่เกิน +/- 20% ของราคาที่ใช้ชำระราคาและส่งมอบล่าสุด (Latest Settlement Price) รายละเอียดเพิ่มเติมติดต่อ SET Contact Center 0-2009-9999
 